Stadfæstelse i sag om forældremyndighed, samvær og bopæl for parternes to børn
Ret: Østre Landsret (2. instans)
Faggruppe: Civilsag — Forældreansvarssag
Sagsemner: Familieret og personlige forhold;

ØSTRE LANDSRET
DOM

afsagt den 15. juni 2022

Sagen er behandlet for lukkede døre.

Sag BS-6837/2022-OLR
(6. afdeling)

Mor
(advokat Peter Ølholm)

mod

Far
(advokat Charlotte Cantor)

Retten på Frederiksberg, familieretten, har den 1. februar 2022 afsagt dom i 1.
instans (sag BS-22513/2021-FRB).

Landsdommerne Sanne Kolmos, Julie Skat Rørdam og Troels Kjersgaard (kst.)
har deltaget i ankesagens afgørelse.

Påstande
Appellanten, Mor, har som for familieretten nedlagt påstand om, at den fælles
forældremyndighed over parternes børn Barn 1, født Dato 1 2012, og Barn 2, født
Dato 2 2014, ophæves og til-lægges appellanten alene.

Mor har endvidere som for familieretten nedlagt påstand om, at Barn 1 og Barn 2's
hverdagssamvær reduceres til at være fra fredag i lige uger, med afhentning i
skole/institution, til mandag i den følgende uge, med aflevering i skole/institution.



2

Indstævnte, Far, har principalt påstået dommen stadfæstet, og har nedlagt følgende
subsidiære påstande:

Subsidiært:
Fælles forældremyndighed med bopæl hos appellanten og en 8/6-ordning – i lige
uger hos appelindstævnte fra torsdag til onsdag i ulige uger med afhent-ning og
aflevering i skolen/SFO.

Mere subsidiært:
Fælles forældremyndighed med bopæl hos appelindstævnte og en 7/7-ordning – i
lige uger hos appelindstævnte og i ulige uger hos appellanten med skiftedag om
fredagen med afhentning og aflevering i skolen/SFO.

Mest subsidiært:
Dersom den fælles forældremyndighed er at ophæve, er denne at tillægge appe-
lindstævnte og en 7/7-ordning – i lige uger hos appelindstævnte og i ulige uger
hos appellanten med skiftedag om fredagen med afhentning og aflevering i
skolen/SFO.

Forklaringer
Parterne har afgivet supplerende forklaring.

Mor har forklaret, at hun og Far har haft samarbejde med kommu-nen med
familiebehandling siden maj/juni 2018 – først Kommune 1 og fra 2020 Kommune
2. Der var et statusmøde den 20. december 2021, hvor det blev konkluderet, at det
er svært at få et samarbejde i stand. Der er ikke skabt nogen forbedring, tværtimod
er det måske gået lidt tilbage. Fra at have haft et vist samarbejde, taler de nu kun
om at komme til at sige hej til hin-anden og andre simple ting. Familiebehandleren
har nævnt, at de begge hænger fast i konflikterne, hvilket også viser sig i alle de
retssager, der er og har været imellem dem. Der er stadig retssag om bodelingen.
Der har stort set konstant verseret sager om børnenes bopæl, forældremyndighed
eller tvangsfuldbyrdel-se af samværet. De kan ikke tale sammen. For at skabe et
samarbejde har hun givet udtryk for, at hun ønsker en vis afstand, når de skal tale
sammen, eller de mødes. Hun føler sig ikke tryg i selskab med Far. Hun vil heller
ikke tale i telefon med ham. Der kommer beskyldninger og dårligt sprog, så hun
har fore-slået, at deres kommunikation foregår skriftligt. Kommunikationen skal
holdes i en pæn tone, og følelser skal holdes ude. I de 9 dage børnene er hos
hende, kommer Far ofte på skolen og i fritidshjemmet af forskellige grunde – både
for at hilse på dem og for at aflevere noget. Hun har frabedt sig dette, men det sker
stadig. På et tidspunkt hentede Far børnene på en skiftedag, hvor hun skulle have
hentet dem i skole/SFO. Hun fik en besked om, at hun kunne hente dem hos Far
kl. 16. Det var ikke aftalt. Drengene blev forvirrede, for hun havde jo sagt, at hun
ville hente dem. Det er bedst, at aflevering og afhentning



3

sker i skole/SFO. Hun hentede kl. 16 og stod og ventede, men børnene blev først
udleveret kort efter kl. 16. Omkring vinterferien var hun ved at gøre børnene klar
til aflevering. Hun skrev dagen før til Far, at drengene kunne hentes kl. 16. Han
skrev, at drengene skulle være klar tidligere, men det kunne hun ikke, da hun
havde nogle opgaver på sit arbejde, hun skulle klare. Det følger af afta-len, at
drengene skal udleveres kl. 16. De var klar kl. 16, men Far var der ikke kl. 16.02.
Drengene var meget skuffede, da de først blev hentet dagen efter. Epi-soden gav
anledning til en sag i fogedretten. Hun er altid bange for, at Far skal starte en ny
retssag, hvis hun ikke gør, som han siger. Far har stillet krav om, at drengenes pas
og det gule og det blå sygesikringskort kommer med på alle samvær. Han har ikke
begrundet, hvorfor han ønsker f.eks. det blå kort ud-leveret hver gang. Hvis man
skal have et samarbejde, må man jo sige, at nu skal vi rejse, og derfor skal vi
bruge det blå kort. De to drenge på 7 og 10 år går nu rundt med deres pas på
skiftedagen. Hun lægger passene i skoletasken eller i tøjtasken. Hun er ikke bange
for, at passene skal gå tabt, men børnene tænker på, at de går rundt med dem. Der
har også været en fogedsag om dette. Hun har børnenes gule sygesikringskort på
en app. Hun ved ikke, om Far har den app. Hun ved ikke, hvor de gule
sygesikringskort er nu. Hun har lagt dem i drengenes rygsæk, men de er ikke
kommet retur. Drengene har lige fået nye pas. Det er ikke nødvendigt at have det
blå kort med, da man kan printe en er-klæring om, at de er dækket af en
rejseforsikring. Familiebehandlingen stoppe-de i foråret 2022, fordi der ifølge
kommunen ikke er opnået nogen forbedring. Hun trak sig selv fra det, da der ikke
er sket noget. Hun leverer tøj med, når drengene skal på samvær. Det er vasket og
lagt pænt sammen, og der er nok til 5 dage. Hun får det tilbage krøllet sammen,
beskidt og hullet. Far vasker al-drig, selv om der er vaskemaskine, hvor han bor.
Hun får konstant beskeder i mails og sms’er om, at hun skal huske beklædning.
Det skriver han, hver gang han overfører børnebidrag og ofte også i anden
anledning. Hun får 2.900 kr. om måneden svarende til normalbidraget for begge
børn. Hun har ikke fået bidra-get den seneste måned. I forbindelse med
familiebehandlingen lavede de en øvelse, hvor de noterede en liste over det tøj,
der skulle med hver gang, og hvor mange f.eks. underbukser, strømper osv. der
skulle være. Familiebehandleren kom til hende og sagde, at Far kun ville gå med
til aftalen, hvis visse betin-gelser blev opfyldt. Hun husker ikke rigtig, hvad det
var, men det var noget med, at tøjet skulle være i fin stand. Det betød, at de skulle
i gang med et nyt forløb om, hvad fin stand betød. Det ville hun ikke gå ind i, for
hun frygtede, at det kunne føre til nye skænderier om, hvorvidt tøjet var
tilfredsstillende. Hun står for lægebesøg, tandlægebesøg, og alt andet vedrørende
børnenes sundhed og skolen. Barn 2 er flere gange kommet hjem fra Far til hende
med ødelag-te briller, som har generet ham. De er herefter straks gået til optikeren,
som har repareret brillerne gratis. Barn 2 har fortalt, at han har gået med sådanne
bril-ler i flere dage, og hun har kunnet se på mærker i hans ansigt, at brillerne har
generet ham.



4

Hun og Far kan ikke deltage sammen i skole-hjem-samtaler. Far booker i de fleste
tilfælde en tid, men han spørger ikke hende først. Hun får en besked på telefonen
fra skolens system om, at der er booket tid. Hun har spurgt Far, om ikke de lige
kunne tale sammen først om, hvem der har børnene osv. Han svarede, at det var
ligegyldigt, hvem af dem der havde børnene, da det var godt for børnene, at de
begge var med. Der er kun skole-hjem-samtaler for Barn 1, og endnu ikke for
Barn 2. Det var planen, at de skulle komme begge to til den seneste skole-hjem-
samtale, men desværre var Barn 1 syg. Hun gik til lægen med ham, og det viste
sig, at han var bekymret for skole-hjem-samtalen. De fik en ny tid, hvor hun var til
stede sammen med Barn 1. Hun fik flere indkaldelser til tandlæge sidste år. Hun
ringede og spurgte hvorfor. De svarede, at en foræl-der havde ringet og ændret
tiden. Hun opdagede, at Far havde ændret tiden fra en dag, hvor han havde
børnene, til en dag hvor hun havde dem.

Barn 1 er ved at afslutte 3. klasse og har det fint. Han gik til Sport 1, men var ikke
glad for det og er i stedet begyndt til Sport 3. Han er meget opmærksom på,
hvordan hendes og Fars forhold er. Han hører nogle ting om bodelingen hos sin
far. Det var hårdt for Barn 1 at være til samtale i retten. Han taler ikke mere om, at
det er synd for far, at de ikke er lige meget hos dem begge. Barn 1 har på et
tidspunkt sagt, at han ikke vil være i en 7-7 ordning, hvis de skal læse så me-get
Sprog 1 hos far. Nogle gange siger børnene til hende, at Far betaler hende penge,
så hun skal købe dette eller hint til dem. Drengene har ofte ikke læst lek-tier, når
de kommer fra Far. Nogle gange, når de kommer tilbage, er de trætte og har behov
for tid til at slappe af. Barn 1 har mange venner og er meget social. Barn 2 er i en
fase, hvor han er ved at finde ud af det med venner. Han er også social og glad.
Han har ikke nogen fritidsinteresser, hvilket han har det ok med. Han er kreativ og
god til håndværk. Barn 2 er også mærket af deres manglen-de samarbejde, men er
bedre til at acceptere det, når hun siger, at det er ok. Han kommer altid til hende,
f.eks. hvis han bliver drillet – også hvis det sker, mens han er hos sin far. Hun ved,
at Far har fået et barn, men ved kun fra retsdo-kumenterne, hvornår det var. Hun
fik først besked ca. en måned før fødslen af drengene, som var meget urolige efter,
at de kom fra samvær med Far. Det var i forbindelse med julen. Efter at have
været hos hende i 3-4 dage sagde de, at det var en kæmpe hemmelighed, og at hun
ikke måtte sige, at de havde for-talt, at de skulle være storebrødre. Drengene
havde fået det at vide i julen.

Det ville give ro på, hvis hun fik den fulde forældremyndighed. Hun vil ikke
skære Far ud af drengens liv. Han er deres far, og de skal se ham. Alle vil jo gerne
have begge forældre. Der skal være mindre samvær, fordi samvær i flere dage
forudsætter samarbejde mellem forældrene. Det er svært for drengene med skift
midt i ugen. På skiftedagen laver de ingenting, fordi de er overbela-stet psykisk.
Hun har ikke en kæreste. Hun overvejer at flytte tættere på børne-nes skole, men
der er ikke noget konkret endnu. Det er korrekt, at hun på et møde den 13.
december 2021 sagde, at hun gerne ville fortsætte med familiebe-



5

handlingen. Hun sagde fra på mødet i februar 2022, fordi der havde været så
mange øvelser og så mange aftaler og forsøg på at få et samarbejde i spil i de
seneste 4 år. Hun kan ikke forstå, hvorfor det er så svært for Far at overholde
aftaler, f.eks. deres aftale om at skrive i ”barnets bog” . Det var også derfor, hun
nedlagde påstanden om ophævelse af den fælles forældremyndighed. Familie-
behandleren har sagt, at det er en dårlig ide med retssager under familiebe-
handlingen. De fleste sager er efter hendes opfattelse startet af Far. Hvis hun får
forældremyndigheden, vil børnene ikke blive involveret i forældrenes kon-flikter.
Hun håber, at det kan ændre sig, at børnene ikke må tale godt om hende hos deres
far. Hun frygter, at det ellers bare vil blive ved med at være det sam-me med
retssager hele tiden osv. Det er vigtigt for børnene, at begge forældre tager aktivt
del i skole mv. Lige nu, hvor de har alle de retssager, ønsker hun ikke fælles skole-
hjem-samtaler mv. I det seneste møde deltog kun Far, men hun fik ikke besked af
ham om, hvad der var sket. Hun havde ingen indflydelse på, hvornår mødet lå, for
når hun ændrede tiden, så ændrede han den tilbage. Skolen vil ikke tilbyde
separate tider. Hun prøver hver dag at få børnene til at fungere i det og prøver at
beskytte dem fra konflikten. Hun fik mange redska-ber i forbindelse med
familiebehandlingen, og man kan ikke forvente mere, end de har fået. Det er Far,
der ikke vil åbne den næste dør til samarbejde. Hun vil gerne have ”barnets bog”
til at fungere. Det er hendes indtryk, at børnene gerne vil være mindre sammen
med deres far. Børnenes situation har ændret sig, siden de var til børnesamtale i
familieretten, idet de har fået en lillebror.

Far har forklaret, at han stadig bor i deres fælles hus. Han flyttede ind igen i
efteråret sidste år. Han bor sammen med sin kæreste og deres søn, Søsken, der
blev født Dato 3 2022, samt Barn 1 og Barn 2, når de er på samvær. Hans kæreste
har fuldtidsjob på Arbejdsplads 3, men er pt. på barsel. Det har aldrig været en
hemmelighed, at drengene skulle være store-brødre. De har selv ønsket sig det
gennem flere år. I november/december 2021 fik drengene at vide, at de skulle
være storebrødre. De var glade for det, men måske også lidt reserverede. De er
meget glade for Søsken. Han fortalte det ikke til Mor. Han har ikke sagt til
drengene, at det var en hemmelighed. Det er ik-ke godt at holde noget hemmeligt,
så den byrde vil han ikke lægge på børnene. Han har ikke fortalt det til Mor, fordi
deres kommunikation er problematisk. Han ved ikke meget om hendes liv; kun de
få detaljer børnene fortæller ham. Han ville ikke sige det til hende, fordi han var
bange for, at hun ville bruge det imod ham. De talte heller ikke om det under
familiebehandlingen. Drengene ser deres familie i Land 2 og Land 1 jævnligt. Han
besøger Land 1 1-2 gange om året, og hans forældre kommer også jævnligt til
Danmark. Han taler Sprog 1 til børnene. De taler Sprog 2 med deres mor. Han er
glad for, at de taler begge for-ældres sprog, når forældrene ikke taler så godt
dansk. Drengene er nok bedst til dansk og lærer også engelsk. Han viser dem
nogle gange en Sprog 1 skolebog. Undervisning i Sprog 1 er kun på hjemmeplan.
Drengene siger, at mor har sagt, at hvis de lærer Sprog 1, så glemmer de dansk.
Han har sagt, at det ikke sker.



6

Børnene er vant til at tale med fremmede mennesker om deres familie, så Barn 1
har det godt med det, mens Barn 2 er lidt mere reserveret f.eks. i forbindelse med
børnesamtalen i familieretten. Han hentede børnene den pågældende dag, og han
fornemmede ikke, at de havde det dårligt med det. Han har accepteret
familierettens dom og håbede på, at samarbejdet så kunne blive bedre. Familie-
behandlingen startede i 2019 i Kommune 1. De fik stor hjælp og indsats fra
familiebehandlerne. Det stoppede, da Mor i februar/marts 2020 flyttede til By 2.
Familiebehandlingen her begyndte i juni 2020. Han var bekymret for, at børnene
skulle skifte skole eller skulle køre igennem byen morgen og aften. Han fik ikke
Mors nye adresse, kun et postnummer. Han tilbød at hjæl-pe hende med at finde
en lejlighed i Kommune 1. Han er stadig bekymret for, om hun vil lade børnene
skifte skole. Han har haft gavn af familiebehand-lingen, både i forhold til hvad
han selv kan gøre, og hvad han skal være op-mærksom på i forhold til børnene og
i forhold til Mor. Han er ked af, at fami-liebehandlingen er stoppet. Efter hans
opfattelse var der fremdrift. Børnene har også været inddraget. Han synes, at det
var godt for børnene at kunne fortælle, hvad de ønskede. Det var det, som de som
forældre skulle have fokus på. Han ville gerne fortsætte familiebehandlingen, også
gerne alene. Han er ved at un-dersøge muligheden herfor. De var bevilget
familiebehandling frem til marts/a-pril 2022. Han forstår ikke og ved ikke, hvorfor
Mor har sagt fra. Hans anta-gelse er, at hun gerne vil have den konklusion, at de
ikke kan samarbejde, så det kan gavne hendes mulighed for at få
forældremyndigheden. Mor startede en tvangsfuldbyrdelsessag i januar 2021. Han
har også startet tvangsfuldbyr-delsessager i januar 2021 og i november 2021, hvor
han fik erstatningssamvær. Han har også startet en tvangsfuldbyrdelsessag i
februar/marts 2022. Det var i forbindelse med, at han havde sagt til Mor, at han
ville hente børnene kl. 14, men fik besked af hende om, at de først kunne hentes
kl. 16. Han ventede til kl. 16.30, men de kom ikke. Han skrev sms til Mor og
ringede på døren. Han ville så hente dem næste dag, men fik besked om, at han
ikke kunne hente. Børnene var hjemme og syge, så han kunne ikke forstå, hvorfor
han ikke kunne få dem udleveret. Efter samværsresolutionen skulle han hente efter
skole/SFO, men de var syge den pågældende dag. Han kan ikke huske, om Mor
skrev samme dag eller dagen før, at han skulle hente kl. 16. Han var uforstående
over for, hvorfor det var et problem, når børnene var hjemme. Han gav en besked
en halv time før, fordi han ikke vidste, præcis hvornår han kunne komme. Han
skrev nok sms’en om gentagen samværschikane for hurtigt og burde have taget en
dyb indånding inden. Han forsøger at blive bedre til at kommunikere. Der var en
onsdag – måske i januar 2022 – efter juleferien, hvor han kun havde bør-nene i
kort tid, så børnene bad ham om at hente dem tidligt, så de kunne være lidt
længere tid hos ham. Han forsøgte at få en aftale i stand, men Mor tog ikke
telefonen, så han skrev til hende, at hun kunne hente dem kl. 16 hos ham. Han fik
intet svar, så han spurgte igen, om hun kom kl. 16. Hun kom lidt efter kl. 16. Mor
siger ikke hej til ham. Han hilser pænt, men det opfattes måske ikke altid af andre.
Skolen vil ikke tilbyde separate møder. Når man skal booke



7

møder, er det først til mølle. Nogle gange booker hun først, andre gange er det
ham. Han spørger ofte, om der er et tidspunkt, der passer hende bedre, men hun
svarer ikke. Skolen siger, at de skal komme begge to sammen med barnet. De
snakkede også under familiebehandlingen om, hvordan man kan gøre det, men det
er svært, hvis man ikke svarer. De kommunikerer ofte på sms. Hvis han får
”barnets bog” skriver han i den, men den kommer desværre ikke mere med til
ham. Han tror, at Mor har den. Han skrev i den, da den kom med. Mor skrev også
af og til i den. Det er en rigtig god ide, at de får gang i den igen. Han vil gerne
tage børnene til tandlæge og læge, når de er hos ham. Han vidste ikke noget om
den tid, som Mor i sin forklaring refererede til. Han bli-ver ikke informeret om
noget, medmindre han selv kontakter læge eller tand-læge og spørger. Han tager
børnene til læge, hvis der er behov, når de er hos ham. Han giver så besked til
Mor. Han gav f.eks. forleden dag besked om, at Barn 2 havde fået panodil og hvor
meget. Da han havde været til skole-hjem-samtale, skrev han til Mor på sms om,
hvad der var sket. Der var også en sed-del fra læreren om, hvad der var sket på
mødet – den lagde han i tasken. I 2019 eller 2020 havde de et møde i
Familieretshuset, hvor de aftalte, at børnenes pas og sygesikring følger børnene.
Det er hans ønske, så han kan gå til læge, identi-ficere dem og evt. tage en
weekendtur til Sverige eller Tyskland. På et tidspunkt fik han at vide, at han ville
få passene, når der var et behov. Han gik til Familie-retshuset, som meddelte, at
der er pligt til at udlevere pas. Han har i mellemti-den fundet ud af at få det gule
sygesikringskort på app, så det er kun det blå kort og pas, han har brug for. Han
har ikke fået drengenes gule sygesikrings-kort. Han afleverer dem altid tilbage.
Drengene får ikke den mængde tøj med til samvær, som de har brug for, og tøjet er
slidt, hullet og for småt. Det er fint nok, at tøjet er brugt – det skal bare ikke være
slidt og hullet. Han har fulgt sin advo-kats råd om at købe noget tøj selv. Han og
Mor talte om problemstillingen med hensyn til tøj i forbindelse med
familiebehandlingen. Der kom et godt for-slag, men Mor har ikke fulgt aftalen.
Det ville være nemmere, hvis børnene ikke skulle have tøj med. Det er ikke
rigtigt, at han ikke vasker tøj. Når han og hans kæreste vasker, vasker de
drengenes tøj med. Han har selv købt tøj, fordi meget af det tøj, de får med, ikke
kan bruges. Han har i forbindelse med bode-lingen tilbudt et forlig, som desværre
er blevet afvist. Mor har fået største-delen af sit tilgodehavende, og nu drejer det
sig om 300.000 kr. Han har tilbudt hende 150.000 kr.

Han mener, at en 7-7-ordning vil være bedst for børnene, hvilket de også selv har
bedt om. Han mener, at det vil reducere hans og Mors konflikter. Han vil gerne
kommunikere med Mor om, hvad der er sket, når børnene har været til f.eks. læge
eller tandlæge, mens de har været hos ham. Han vil også gerne sam-arbejde med
Mor om f.eks. tider til skole-hjem-samtaler osv. Han vil gerne blive bedre til at
kommunikere og har også forsøgt, om de f.eks. kan tale sam-men i telefon. Han
vil gerne deltage i fællesmøder. Han synes ikke, at han har



8

givet anledning til hendes ønske om afstand. Han vil gerne gøre en indsats, og-så
f.eks. at gå til en psykolog.

Barn 1 er en glad dreng, der er lidt reserveret og tilbageholdende med at vise
følelser. Barn 1 er ikke så glad for, når hans far sætter rammer, så det har han
skruet ned for. Barn 1 klarer sig efter det oplyste godt i skolen og har mange
venner. Han taler ikke med Barn 1 om sagen. Barn 1 ved, at der er en sag, men
spørger ikke så meget til den. Han taler ikke grimt om Mor. Han håber, at der
heller ikke tales grimt om ham hos Mor. Begge børn siger, at de elsker begge
deres forældre og ønsker, at han og Mor bliver gode venner igen. Barn 2 er bedre
til at udtrykke sine følelser. Han var lidt chokeret over at læse, at Barn 2 var bange
for at gøre mor ked af det. Han ved ikke, hvorfor Barn 2 har sagt sådan. De har
ikke talt med en familiebehandler om det. Der har ikke været problemer med
briller, der var gået i stykker hos ham. Det ville være bedst for drengene, hvis han
og Mor kunne snakke sammen. Det er børnenes ønske at være lige meget hos dem
begge. Det ville være et chok for børnene, hvis de kun skulle have
weekendsamvær med ham. Hvis han ikke har del i forældremyn-digheden, vil han
end ikke blive spurgt, hvis Mor vil flytte til Land 2.

Familiebehandlingen har hjulpet ham – også med at dæmpe konfliktniveauet. Han
er blevet oplyst, at når han betaler bidrag, så er det Mors opgave at sørge for tøj til
samvær. Han er klar over, at beskeder som ”husk adækvat tøj” kan være
konfliktoptrappende, men han skriver, som han gør, fordi det har været et problem.

Anbringender
Parterne har frafaldet procedure.

Landsrettens begrundelse og resultat
Landsretten er enig i familierettens begrundelse og resultat. Det, der er kommet
frem for landsretten, kan ikke føre til et andet resultat. Landsretten stadfæster
derfor familierettens dom.

THI KENDES FOR RET:

Familierettens dom stadfæstes.

Ingen af parterne betaler sagsomkostninger for landsretten til den anden part.